

О Т Ч Е Т

*за*

*дейността на Народно читалище*

*„Тодор Петков 1963”*

*през 2023 година*

През 2023 година формациите в читалище „Тодор Петков 1963” са:

* Ансамбъл за народни песни и танци „Мадара”;
* Детски ансамбъл за народни песни и танци „Звънче”;
* Подготвителни групи по народни танци;
* Школи по народно пеене;
* Школа по изобразително изкуство;
* Фолклорен квартет „Азария” към ансамбъл за народни песни и танци „Мадара”;
* Dance club „Borev” – танцов клуб за любители на народните танци;
* Библиотека.

**Членове**

През 2023 година общият брой на регистрираните членове на читалището е 154.

**Дейност 2023**

 През 2023 година НЧ „Тодор Петков 1963” заложи отново на мероприятия свързани с български народни обичаи, бележити годишнини, национални и църковни празници. Читалището се включваше в организираните от Община Шумен мероприятия, свързани с поднасяне на цветя, посещения на паметници на културата, а също и в отбелязването на чествания, организирани от други общини. Традиционната за нас „Гергьовденска люлка” се проведе точно на Гергьовден от 18:00 часа в градинката пред читалището с участието на колективи на читалището и Сдружение „Младежка банка – АлДоРа”. Забавление, песни и танци се преплетоха в едно прекрасно изживяване за всички присъстващи заедно с ансамблите „Мадара” и „Звънче”.

Голям интерес отново имаше към Лятната работилницата за деца, която се проведе в периода 10.07- 14.07.2023 г. В часовете от 10:00 до 11:30 и от 14:00 до 15:30 във фоайето на читалището деца от квартала твориха своите малки шедьоври. Заниманията бяха оцветяване на магнити, изработване на къщички за птици, оцветяване на хвърчила, сглобяване и оцветяване на пъзели и оцветяване на раници.

Те се проведоха след предварително записване. Всеки от тези дни беше разнообразен и изпълнен с веселие, креативност, красота и много слънчеви детски усмивки.

 Поради изключително добрата предразположеност на децата от Добруджански квартал към летните занимания, в периода от 07.08.2023 г. до 11.08.2023 г. бе проведена още една Лятна работилничка отново с предварително записване. Всеки ден от 09:00 ч. до 10:00 ч. и от 10:30 ч. до 11:30 ч. желаещите деца се включиха в оцветяване с пясък, декупаж върху дърво, изработка на гравюра, изработка на 3D картина и прожекции на детски филмчета.

На 23.09.2023 година служителите на НЧ „Тодор Петков 1963” се включиха в кулинарната изложба- базар на фолклорния фестивал „Шумла” 2023, организиран от Община Шумен. Истинска наслада бе и провеждането на празничен концерт по повод 100 години от създаването на Добруджански квартал и 60 години от основаването на НЧ „Тодор Петков 1963” на 29.11.2023 година в театралния салон на читалището от 18:30 часа. Нашите скъпи гости и приятели имаха възможността тази година да се насладят и на Традиционния коледен концерт на ансамблите за народни песни и танци „Мадара” и „Звънче” на 21.12.2023 година от 19:00 часа в театралния салон на читалището.

# **Библиотека**

Читалищната библиотека се ползва от ученици, пенсионери, студенти и хора в активна трудово- способна възраст. Тя продължава да се утвърждава като иновативен център и успява качествено да покрива нуждите не само на съкварталците, но и на учениците от близките училища. Фондът на библиотеката продължава да нараства с нови бестселъри и най- търсените книги от български и чужди писатели, благодарение на което интересът към нея не намалява никога.

* През 2023 година са регистрирани общо 323 читатели, като регистрираните посещения са 1881 бр., раздадени са 7 216 библиотечни материала, закупени са 157 бр. нови книги, с което библиотечния фонд наброява 16 133 екземпляра.
* Изказваме благодарност на:
* *Лилия Тодорова;*
* *Валентина Стефанова;*
* *Василка Койчева;*
* *Никол Колева;*
* *Драган Драганов.*

От дарените от тях книги в читалищната библиокета обработени и пуснати в експлоатация са вече 70 бр.

* Проведоха се мероприятия извън книгозаемането във фоайето на читалището:
* 06.04. – в библиотеката на читалището се проведе „Запознаване на най- малките с библиотеката и правилата за работа в нея” с деца от първа възрастова група на ДГ №30 „Космонавт”.
* 07.06. – в стъклена зала на читалището се проведе пресъздаване на класически детски приказки с участието на три класа от II ОУ „Д-р Петър Берон” под надслов „Празник на приказката” по повод Седмицата на детската книга и изкуствата за деца.
* 12.06. – 16.06. – В този период, всеки ден от 10:00 до 11:30 часа и от 14:00 до 15:30 часа във фоайето на НЧ „Тодор Петков 1963“ се провеждаха мероприятия, свързани с библиотеката на читалището под надслов „Забавно лято в библиотеката“, заедно с деца от ДГ №30 „Космонавт“ и деца от квартала, които бяха: изработка на моливници, изработка на книгоразделители, оцветяване на приказни герои, четене на приказки и гатанки, прожекции на детски филмчета по классически детски приказки.
* 18.09. – в библиотеката на НЧ „Тодор Петков 1963” се проведе мероприятието „Библиотекар за един ден” с участието на деца от четвърта възрастова група на ДГ №30 „Космонавт”.
* 11.10. – в стъклена зала на читалището се проведе „Маратон на четенето” на творби от Калина Малина по повод 125 години от рождението ѝ с участието на учениците от трети „б” клас на II ОУ „Д-р Петър Берон”.
* 18.10. – в стъклена зала на читалището се проведе презентация и литературно четене на творби от Ивайло Петров по повод 100 години от рождението му с учениците от трете „в” клас на II ОУ „Д-р Петър Берон”.
* 08.11. – в стъклена зала се проведе беседа и литературно четене на стихове от Елисавета Багряна по повод 130 години от рождението ѝ с ученици от четвърти клас на II ОУ „Д-р Петър Берон”.
* 16.11. – в библиотеката на читалището се проведе „Запознаване на най- малките с читалищната библиотека”, а участници бяха децата от трета възрастова група на ДГ №30 „Космонавт”.
* 23.11. – в стъклената зала на читалището се проведе презентация и литературно четене на творби на детския писател Асен Босев по повод 110 години от рождението му с учениците от IV „б” клас на II ОУ „Д-р Петър Берон”.

**Съвместни инициативи:**

Както всяка година НЧ „Тодор Петков 1963” имаше добра съвместна работа с ДГ №30 „Космонавт”, II ОУ „Д-р Петър Берон”, Дом за стари хора „Д-р Стефан Смядовски”, „Съюз на българските пчелари” – Шумен, ОД на МВР- Шумен, сектор „Пътна полиция” и Център за настаняване от семеен тип за деца и младежи с умствени увреждания „Слънчево детство” №2 и №1.

**Съвместни инициативи с ДГ №30 „Космонавт”:**

* 14.02. – в стъклена зала на читалището се проведе мероприятието „Запознаване на най- малките с празника Трифон Зарезан” с участието на деца от ДГ №30 „Космонавт”.
* 23.02. – в стъклена зала на читалището се състоя мероприятието „Запознаване на най- малките с празника Сирни Заговезни”, като деца от ДГ №30 „Космонавт” изгледаха клип „Олелии” и се включиха в традиционното за празника „Хамкане” на халва.
* 10.04. – в стъклена зала на НЧ „Тодор Петков 1963“ се проведе изработване на великденски картички с деца от смесена група на ДГ №30 „Космонавт”.
* 13.04. – в стъклената зала на НЧ „Тодор Петков 1963“ се проведе „Шарене на великденски яйца” по повод предстоящите празници с деца от ДГ „№30 „Космонавт”.
* 09.05. – в стъклена зала на читалището се проведе беседа с деца от четвърта възрастова група на ДГ №30 „Космонавт” по повод Деня на Европа.
* 18.05. - в стъклена зала на читалището се проведе мероприятието „Нарисувай трима любими приказни герои и съчини нова приказка с тях” с децата от четвърта възрастова група на ДГ №30 „Космонавт”.
* 01.06. – в градинката пред НЧ „Тодор Петков 1963” се проведе „Рисунка на асфалт” по повод Международния ден на детето с участието на деца от ДГ №30 „Космонавт”.
* 26.06. – в стъклена зала на читалището се проведе „Запознаване на най- малките с българските народни инструменти” с участието на деца от ДГ №30 „Космонавт” и оркестъра на ансамблите „Мадара” и „Звънче”.
* 21.09. – в стъклената зала на читалището се проведе мероприятието „Нашите кукли” с участието на деца от ДГ №30 „Космонавт”.
* 02.11. – в стъклена зала на читалището се проведе беседа на тема „Народните будители и читалищата като центрове на културата” по повод Деня на народните будители с деца от ДГ №30 „Космонавт”.
* 05.12. – във фоайето на читалището деца от четвърта възрастова група „Слънце” на ДГ №30 „Космонавт” изработваха коледно- новогодишни картички.
* 14.12. – в стъклена зала на читалището се проведе „Запознаване на най- малките с българските народни инструменти”. Музикантите от оркестъра на ансамблите „Мадара” и „Звънче” обясняваха характеристиките на всеки един инструмент, а накрая и посвириха на децата от четвърта възрастова група „Слънце” от ДГ №30 „Космонавт”.

**Съвместни инициативи с II ОУ „Д-р Петър Берон”:**

* 26.09. – в стъклена зала на читалището се проведе викторина с учениците от III „а” клас” на II ОУ „Д-р Петър Берон” по повод 175 години от рождението на българския поет и революционер Христо Ботев.
* 18.10. – в стъклена зала на читалището се проведе презентация и литературно четене на творби на Ивайло Петров по повод 100 години от рождението му с учениците от III „в” клас на II ОУ „Д-р Петър Берон”.
* 26.10. – в стъклена зала на читалището се проведе беседа на тема „Народните будители и читалищата като центрове на културата” по повод Деня на народните будители с участието на ученици от III клас на II ОУ „Д-р Петър Берон”.
* 08.11. – в стъклена зала на читалището се проведе беседа и литературно четене на стихове на Елисавета Багряна по повод 130 години от рождението ѝ с ученици от IV клас на II ОУ „Д-р Петър Берон”.
* 22.11. – в театрален салон на читалището ученици от II ОУ „Д-р Петър Берон” танцуваха и пяха като поздрав по повод Деня на християнското семейство.
* 12.12. – в театрален салон на читалището се проведе викторина с учениците от всички трети класове на II ОУ „Д-р Петър Берон” по повод 100 години от създаването на Добруджански квартал и 60 години от основаването на НЧ „Тодор Петков 1963”.

**Съвместни инициативи с ОД на МВР- Шумен, сектор „Пътна полиция”:**

* 29.05. – в градинката пред НЧ „Тодор Петков 1963” се проведе ежегодната акция „За да няма страх, спазвай пътния знак” съвместно със служители на „Пътна полиция”- Шумен. Участници бяха две групи с деца от ДГ №30 „Космонавт”.

**Съвместни инициативи със „Съюз на българските пчелари” – Шумен:**

* 26.04. – в стъклена зала на читалището се проведоха традиционните „Пролетни празници с пчели и мед” по повод Първа пролет и Благовещение с участието на четвърта възрастова група от ДГ №35 „Изворче” и г-жа Даниела Челебиева от „Съюз на българските пчелари”- Шумен като техен гост- лектор. В читалищното фоайе бе подредена и изложба- базар на мед и пчелни продукти от представители на „Съюз на българските пчелари” – Шумен.
* 14.11. – в читалището се проведоха ежегодните „Есенни празници с пчели и мед”. Най- малките представители от ДГ №30 „Космонавт” слушаха „Приказки с пчели и мед” в стъклената зала, а във фоайето на читалището от 09:30 до 16:30 часа бе подредена изложба- базар на мед и пчелни продукти осигурени от г-жа Даниела Челебиева- Председател на „Съюз на българските пчелари”- Шумен.

**Участия на dance club “Borev”**

**през 2023 година:**

* 25.03. - участие на денс клуб „Борев” в десетото юбилейно издание на фестивала „Хайдушка софра” в гр. Хасково;
* 14.07. - участие на денс клуб „Борев” в благотворителен концерт под надслов „Благо Творим за Стаси” в НЧ „Тодор Петков 1963”;
* 24.07. - участие на денс клуб „Борев” в Международния фолклорен фестивал „Вечери на българската култура” в гр. Дуръс, Албания;
* 01.10. - участие на денс клуб „Борев” във фестивала „На извора хоро се вие” 2023, кв. Дивдядово;

**Участия на АНПТ „Мадара” и ДФА „Звънче”**

**през 2023 година:**

* 01.02. - участие на ансамбъл за народни песни и танци „Мадара” във в празнична програма в зала „Арена”- Шумен по повод 50 годишнината на „Радио Шумен”;
* 03.03. - участие на ансамбъл за народни песни и танци „Мадара” в празнична програма в ДКТ „Васил Друмев” по повод Националния празник на България – 3-ти март;
* 03.03. - участие на детски ансамбъл за народни песни и танци „Звънче” в празнична програма в ДКТ „Васил Друмев” по повод Националния празник на България – 3-ти март;
* 07.04. - участие на детски ансамбъл за народни песни и танци „Звънче” в благотворителен концерт под надслов „Заедно за Божи” в НЧ „Добри Войников - 1856”;
* 30.04. - участие на танцов състав на ансамбъл за народни песни и танци „Мадара” във фестивала „Драгоево пее и танцува” 2023;
* 24.05. - участие на танцов състав на ансамбъл за народни песни и танци „Мадара” в празнично шествие по повод 24-ти май – Деня на славянската писменост и култура;
* 17.06. - участие на ансамбъл за народни песни и танци „Мадара” в празнична програма по повод 150 години „Ловно дружество”, с. Коньовец;
* 14.07. - участие на ансамбъл за народни песни и танци „Мадара” в благотворителен концерт под надслов „Благо Творим за Стаси” в НЧ „Тодор Петков 1963”;
* 06.09. - участие на танцов състав на ансамбъл за народни песни и танци „Мадара” в празнична програма по повод Съединението на България, с. Кочово;
* 17.09. - участие на танцов състав на ансамбъл за народни песни и танци „Мадара” в празнична програма в с. Царев брод;
* 18.09. до 24.09. - участие на ансамбъл за народни песни и танци „Мадара” в Международен фолклорен фестивал в Гърция, о. Тасос;
* 22.09. - участие на детски фолклорен ансамбъл „Звънче” във фолклорен фестивал „Шумла” 2023;
* 18.10. - участие на ансамбъл за народни песни и танци „Мадара” в предизборен концерт в ДКТ „Васил Друмев”;
* 19.10. - участие на ансамбъл за народни песни и танци „Мадара” и квартет „Азария” в предизборен концерт в с. Ветрино;
* 25.10. - участие на ансамбъл за народни песни и танци „Мадара” в предизборен концерт в зала „Арена”- Шумен;
* 07.12. - участие на ансамбъл за народни песни и танци „Мадара” в празнична програма по повод откриването на „Ритейл Парк” – Шумен зад зала „Арена”- Шумен.;

**Проекти:**

През 2023 година библиотеката на НЧ „Тодор Петков 1963” кандидатства по проект към Министерство на културата - Програма „Българските библиотеки – съвременни центрове за четене и информираност” 2023 г., който успя да спечели с одобрена сума от 2 624,83 лв.

**Настоятелство:**

 Читалищното настоятелство проведе общо 7 заседания на които се обсъждаха въпроси свързани с различни аспекти от сферата на културата.

 Настоятелството на НЧ „Тодор Петков 1963” благодари на всички служители и самодейци и изразява на всички пожеланията си за здраве, спокойствие и успех.

гр. Шумен От Настоятелството

30.01.2024 год. на НЧ „Т. Петков 1963”

**Органи на управление:**

Членове на Настоятелството:

1. Анета Асенова Мутафчиева – Председател;
2. Любомир Здравков Пашов – секретар
3. Манол Тодоров Драганов – Зам. - председател;
4. Валентин Стоянов Маринов;
5. Димитър Цветков Игнатовски;
6. Дарина Георгиева Димитрова;
7. Маргарита Христова Георгиева - Плашилска;
8. Калина Вълканова Маринова;
9. Ралица Вескова Крумова;

Проверителна комисия общ брой на членовете:

1. Снежана Иванова Желева;
2. Яна Живкова Петрова;
3. Атанаска Христова Челебиева.